A4-0158/96

Ehdotus neuvoston direktiiviksi vähimmäisvaatimuksista räjähdystilojen aiheuttamalle vaaralle alttiiksi joutuvien työntekijöiden terveyden suojelun ja turvallisuuden parantamiseksi (KOM(95)0310 - C4-0508/95 - 95/0235(SYN))

Ehdotus hyväksyttiin seuraavin tarkistuksin:

(Tarkistus 1)

Johdanto-osan yhdestoista kappale

>Alkuperäinen teksti>

räjähdyssuojauksen järjestelytoimenpiteet on mukautettava työpisteessä ilmeneviin teknisiin ongelmiin, jotta räjähdyssuojausjärjestelmään ei jää heikkoja kohtia; direktiivin 89/391/ETY mukaisesti työnantajan on pidettävä hallussaan arviointia työntekijöiden turvallisuus- ja terveysvaaroista; tässä direktiivissä säädetään, että työnantajan on laadittava räjähdyssuojausasiakirja ja pidettävä se ajan tasalla; tätä vaatimusta on pidettävä aiemmin säädetyn velvollisuuden täsmennyksenä; tämä räjähdyssuojausasiakirja voi olla työpaikalla vallitsevista vaaroista työntekijöiden turvallisuudelle ja terveydelle annetun direktiivin 89/391/ETY 9 artiklan 1 kohdan a alakohdassa tarkoitetun arvioinnin osa; räjähdyssuojausasiakirjan on sisällettävä räjähdystilojen aiheuttamalle vaaralle alttiiksi joutuvien työntekijöiden terveyden suojelemisen ja turvallisuuden kannalta tarpeelliset toimenpiteet,

>EP:n äänestyksessä hyväksytty teksti>

räjähdyssuojauksen järjestelytoimenpiteet on mukautettava työpisteessä ilmeneviin teknisiin ongelmiin, jotta räjähdyssuojausjärjestelmään ei jää heikkoja kohtia; direktiivin 89/391/ETY mukaisesti työnantajan on pidettävä hallussaan arviointia työntekijöiden turvallisuus- ja terveysvaaroista; tässä direktiivissä säädetään, että työnantajan on laadittava räjähdyssuojausasiakirja tai asiakirjat, jotka täyttävät tässä direktiivissä säädetyt vähimmäisvaatimukset, ja pidettävä se ajan tasalla; tätä vaatimusta on pidettävä aiemmin säädetyn velvollisuuden täsmennyksenä; nämä räjähdyssuojausasiakirjat voivat olla työpaikalla vallitsevista vaaroista työntekijöiden turvallisuudelle ja terveydelle annetun direktiivin 89/391/ETY 9 artiklan 1 kohdan a alakohdassa tarkoitetun arvioinnin osa; räjähdyssuojausasiakirjojen on sisällettävä räjähdystilojen aiheuttamalle vaaralle alttiiksi joutuvien työntekijöiden terveyden suojelemisen ja turvallisuuden kannalta tarpeelliset toimenpiteet,

(Tarkistus 2)

3 artikla

>Alkuperäinen teksti>

Räjähdysten välttämiseksi ja räjähdyksiltä suojautumiseksi työnantajan on toteutettava laitosten luonnetta vastaavia teknisiä ja/tai organisatorisia toimenpiteitä noudattaen seuraavia perusperiaatteita, jotta

>EP:n äänestyksessä hyväksytty teksti>

Räjähdysten välttämiseksi direktiivin 89/391/ETY 6 artiklan 2 kohdan mukaisesti ja räjähdyksiltä suojautumiseksi työnantajan on toteutettava laitosten luonnetta vastaavia teknisiä ja/tai organisatorisia toimenpiteitä noudattaen seuraavia perusperiaatteita:

>Alkuperäinen teksti>

- estetään räjähdystilojen syntyminen

>EP:n äänestyksessä hyväksytty teksti>

- räjähdystilojen syntymisen estäminen

>Alkuperäinen teksti>

- vältetään räjähdystilojen syttyminen

>EP:n äänestyksessä hyväksytty teksti>

- räjähdystilojen syttymisen välttäminen

>Alkuperäinen teksti>

- vähennetään räjähdysten vaikutuksia niin, että työntekijä ei joudu alttiiksi vaaralle.

>EP:n äänestyksessä hyväksytty teksti>

- räjähdysten vaikutusten vähentäminen niin, että työntekijä ei joudu alttiiksi vaaralle.

Työntekijöiden välttämätön suojelu saavutetaan ainoastaan kunnioittamalla kaikkia pääperiaatteita.

(Tarkistus 3)

4 artiklan 1 kohdan toinen luetelmakohta

>Alkuperäinen teksti>

- työntekijöiden ollessa työympäristössä, jossa voi syntyä räjähdystiloja työntekijöiden turvallisuuden ja terveyden vaarantavassa määrin, varmistetaan asianmukainen valvonta

>EP:n äänestyksessä hyväksytty teksti>

- työympäristössä, jossa voi syntyä räjähdystiloja työntekijöiden turvallisuuden ja terveyden vaarantavassa määrin, on varmistettava työntekijöiden asianmukainen valvonta muun muassa välineiden ja modernien teknisten keinojen avulla sekä työntekijöiden asianmukaisella harjoittamisella ja koulutuksella

Sanotun kuitenkaan rajoittamatta 4 kohdan soveltamisalaa, jos työpaikalla on työntekijöitä monesta yrityksestä, jokaisen työnantajan on varmistettava työntekijöidensä asianmukainen valvonta tai se voi nimittää yhden työnantajista yleisvalvojaksi

(Tarkistus 4)

4 artiklan 3 kohdan ensimmäinen alakohta

>Alkuperäinen teksti>

3. Asianomaista terveys- ja turvallisuussuunnitelmaa noudattaen työnantajan on varmistettava, että räjähdyssuojaustoimenpiteitä varten on laadittu ja päivitetty terveys- ja turvallisuussuunnitelma, jäljempänä «räjähdyssuojausasiakirja», johon sisältyvät direktiivin 89/391/ETY 6, 9 ja 10 artiklassa tarkoitetut asianomaiset vaatimukset.

>EP:n äänestyksessä hyväksytty teksti>

3. Asianomaista terveys- ja turvallisuussuunnitelmaa noudattaen työnantajan on räjähdyssuojaustoimenpiteitä varten laadittava ja pidettävä ajan tasalla terveys- ja turvallisuussuunnitelmaa, jäljempänä «räjähdysasiakirja», joka voi olla asiakirja tai asiakirjasarja, johon sisältyvät direktiivin 89/391/ETY 6, 9 ja 10 artiklassa tarkoitetut asianomaiset vaatimukset.

(Tarkistus 5)

4 artiklan 4 kohdan ensimmäinen alakohta

>Alkuperäinen teksti>

4. Jos työpaikalla on työntekijöitä monesta yrityksestä, jokainen työnantaja on vastuussa kaikista alueista, jotka ovat hänen hallinnassaan.

>EP:n äänestyksessä hyväksytty teksti>

4. Jos työpaikalla on työntekijöitä monesta yrityksestä, jokainen työnantaja on vastuussa kaikista alueista, jotka tulevat hänen hallintaansa.

(Tarkistus 6)

9 artiklan 3 kohta

>Alkuperäinen teksti>

3. Räjähdystiloille alttiita alueita sisältävien työpaikkojen, joita käytetään ensimmäistä kertaa tämän direktiivin voimaantulon jälkeen, on oltava tämän direktiivin vähimmäisvaatimusten mukaisia.

>EP:n äänestyksessä hyväksytty teksti>

3. Sanotun kuitenkaan rajoittamatta 1 kohdan soveltamisalaa räjähdystiloille alttiita alueita sisältävien työpaikkojen, joita käytetään ensimmäistä kertaa tämän direktiivin voimaantulon jälkeen, on oltava tämän direktiivin vähimmäisvaatimusten mukaisia.

(Tarkistus 7)

9 artiklan 4 kohta

>Alkuperäinen teksti>

4. Räjähdystiloille alttiita alueita sisältävien työpaikkojen ja ennen tämän direktiivin voimaantuloa käytössä olevien työvälineiden on oltava tämän direktiivin vähimmäisvaatimusten mukaisia viimeistään kolmen vuoden kuluttua sen voimaantulosta.

>EP:n äänestyksessä hyväksytty teksti>

4. Räjähdystiloille alttiita alueita sisältävien työpaikkojen ja ennen tämän direktiivin voimaantuloa käytössä olevien on oltava 4 artiklan vähimmäisvaatimusten mukaisia viimeistään kolmen vuoden kuluttua sen voimaantulosta.

(Tarkistus 8)

11 artikla

>Alkuperäinen teksti>

Yhteisymmärryksessä neuvoston kanssa laaditaan käsikirja, jossa esitetään mahdollisia tapoja tämän direktiivin vähimmäisvaatimusten noudattamiseksi. Käsikirjaan tehtävät muutokset ja lisäykset hyväksytään direktiivin 89/391/ETY 17 artiklassa säädettyä menettelyä noudattaen.

>EP:n äänestyksessä hyväksytty teksti>

Yhteisymmärryksessä neuvoston kanssa laaditaan käsikirja, jossa esitetään suuntaviivat mahdollisille tavoille tämän direktiivin vähimmäisvaatimusten noudattamiseksi.

(Tarkistus 14)

11 artikla a (uusi)

>EP:n äänestyksessä hyväksytty teksti>

11 artikla a

Jäsenvaltioiden on huolehdittava siitä, että yrityksille, erityisesti pienille ja keskisuurille yrityksille, joihin tämä direktiivi todennäköisesti vaikuttaa, annetaan tietoa tämän direktiivin säännöksistä. Tässä yhteydessä jäsenvaltioiden on huolehdittava siitä, että 11 artiklan mukaisesti laadittua käsikirjaa jaetaan laajalti.

(Tarkistus 9)

12 artiklan 1 kohdan ensimmäinen alakohta

>Alkuperäinen teksti>

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1997. Niiden on ilmoitettava tästä komissiolle viipymättä.

>EP:n äänestyksessä hyväksytty teksti>

1. Jäsenvaltioiden on säädettävä ja julkaistava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 24 kuukauden kuluttua tämän direktiivin antamisesta ja julkaisemisesta Euroopan yhteisöjen virallisessa lehdessä. Niiden on ilmoitettava tästä komissiolle viipymättä.

(Tarkistus 10)

Liite I, 3 kohdan ensimmäinen alakohta

>Alkuperäinen teksti>

Räjähdysvaaralliset tilat luokitellaan vyöhykkeisiin räjähdystilojen esiintymisen tiheyden ja keston sekä arvioitujen vaikutusten mukaisesti.

>EP:n äänestyksessä hyväksytty teksti>

Räjähdysvaaralliset tilat luokitellaan vyöhykkeisiin, liitteen II A osan 2 kohdan mukaisesti, räjähdystilojen esiintymisen tiheyden ja keston sekä arvioitujen vaikutusten mukaisesti.

(Tarkistus 11)

Liite I «Vyöhykkeet»

>Alkuperäinen teksti>

Vyöhyke O

>EP:n äänestyksessä hyväksytty teksti>

Vyöhyke O

>Alkuperäinen teksti>

Alue, jolla esiintyy kaasun, höyryn tai sumun ja ilman muodossa olevien palavien aineiden ja ilman seosten aiheuttamia räjähdystiloja jatkuvasti, pitkiä aikoja tai usein.

>EP:n äänestyksessä hyväksytty teksti>

Alue, jolla esiintyy kaasun, höyryn tai sumun ja ilman muodossa olevien palavien aineiden ja ilman seosten aiheuttamia räjähdystiloja jatkuvasti, pitkiä aikoja tai usein.

>Alkuperäinen teksti>

Vyöhyke 1

>EP:n äänestyksessä hyväksytty teksti>

Vyöhyke 1

>Alkuperäinen teksti>

Alue, jolla todennäköisesti esiintyy kaasun, höyryn tai sumun muodossa olevien palavien aineiden ja ilman seosten aiheuttamia räjähdystiloja satunnaisesti.

>EP:n äänestyksessä hyväksytty teksti>

Alue, jolla tavanomaisessa toiminnassa todennäköisesti esiintyy kaasun, höyryn tai sumun muodossa olevien palavien aineiden ja ilman seosten aiheuttamia räjähdystiloja satunnaisesti.

>Alkuperäinen teksti>

Vyöhyke 2

>EP:n äänestyksessä hyväksytty teksti>

Vyöhyke 2

>Alkuperäinen teksti>

Alue, jolla kaasun, höyryn tai sumun muodossa olevien palavien aineiden ja ilman seosten aiheuttamat räjähdystilat ovat epätodennäköisiä ja ilmetessään kestävät ainoastaan lyhyen ajan.

>EP:n äänestyksessä hyväksytty teksti>

Alue, jolla kaasun, höyryn tai sumun muodossa olevien palavien aineiden ja ilman seosten aiheuttamat räjähdystilat ovat tavanomaisessa toiminnassa epätodennäköisiä ja ilmetessään kestävät ainoastaan lyhyen ajan.

>Alkuperäinen teksti>

Vyöhyke 20

>EP:n äänestyksessä hyväksytty teksti>

Vyöhyke 20

>Alkuperäinen teksti>

Alue, jolla esiintyy ilmaan syntyvän palavan pölypilven aiheuttamia räjähdystiloja jatkuvasti, pitkiä aikoja tai usein ja joilla saattaa syntyä paksuja palavia pölykertymiä tai kertymiä, joiden paksuutta ei tiedetä. (Pölykertymät yksinään eivät aiheuta luokittelua vyöhykkeeksi 20.)

>EP:n äänestyksessä hyväksytty teksti>

Alue, jolla esiintyy ilmaan syntyvän palavan pölypilven aiheuttamia räjähdystiloja jatkuvasti, pitkiä aikoja tai usein ja joilla saattaa syntyä paksuja palavia pölykertymiä tai kertymiä, joiden paksuutta ei tiedetä. (Pölykertymät yksinään eivät aiheuta luokittelua vyöhykkeeksi 20.)

>Alkuperäinen teksti>

Vyöhyke 21

>EP:n äänestyksessä hyväksytty teksti>

Vyöhyke 21

>Alkuperäinen teksti>

Alue, jolla saattaa esiintyä ilmaan syntyvän palavan pölypilven aiheuttamia räjähdystiloja satunnaisesti ja jolla voi yleensä esiintyä palavia pölykertymiä tai -kerroksia.

>EP:n äänestyksessä hyväksytty teksti>

Alue, jolla saattaa tavanomaisessa toiminnassa esiintyä ilmaan syntyvän palavan pölypilven aiheuttamia räjähdystiloja satunnaisesti ja jolla voi yleensä esiintyä palavia pölykertymiä tai -kerroksia.

>Alkuperäinen teksti>

Vyöhyke 22

Alue, jolla ilmaan syntyvän palavan pölypilven aiheuttamat vaaralliset räjähdystilat ovat epätodennäköisiä ja ilmetessään kestävät ainoastaan lyhyen ajan tai esiintyvät palavina pölykasaantumina tai -kerroksina.

>EP:n äänestyksessä hyväksytty teksti>

Vyöhyke 22

Alue, jolla ilmaan syntyvän palavan pölypilven aiheuttamat vaaralliset räjähdystilat ovat tavanomaisessa toiminnassa epätodennäköisiä ja ilmetessään kestävät ainoastaan lyhyen ajan tai esiintyvät palavina pölykasaantumina tai - kerroksina.

(Tarkistus 12)

Liite II, osa A, 1.3 kohta

>Alkuperäinen teksti>

1. 3 Turvallisuuteen ja terveyden suojeluun liittyvien toimenpiteiden säännöllinen tarkistus

Työnantajan on huolehdittava siitä, että työntekijöiden turvallisuutta ja terveyden suojelemista koskevat toimenpiteet tarkistetaan säännöllisesti ja vähintään kerran vuodessa sen varmistamiseksi, että ne ovat tämän direktiivin vaatimusten mukaisia.

>EP:n äänestyksessä hyväksytty teksti>

1. 3 Turvallisuuteen ja terveyden suojeluun liittyvien toimenpiteiden säännöllinen tarkistus

Työnantajan on huolehdittava siitä, että työntekijöiden turvallisuutta ja terveyden suojelemista koskevat toimenpiteet tarkistetaan säännöllisesti ja vähintään kerran vuodessa ja että vastuullinen henkilö valvoo niitä jatkuvasti sen varmistamiseksi, että ne ovat tämän direktiivin vaatimusten mukaisia.

(Tarkistus 13)

Liite II, osa A, 4.15 kohdan ensimmäinen alakohta

>Alkuperäinen teksti>

4.15. Tarkistukset on annettava tehtäväksi henkilöille, joilla on ammattikoulutuksen, kokemuksen ja sen hetkisen työn kautta hankittu pätevyys räjähdyssuojauksen alalla.

>EP:n äänestyksessä hyväksytty teksti>

4.15. Tarkistukset on annettava tehtäväksi asiantunteville henkilöille, joilla on ammattikoulutuksen, kokemuksen ja sen hetkisen työn kautta hankittu pätevyys räjähdyssuojauksen alalla.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi vähimmäisvaatimuksista räjähdystilojen aiheuttamalle vaaralle alttiiksi joutuvien työntekijöiden terveyden suojelun ja turvallisuuden parantamiseksi (KOM(95)0310 - C4-0508/95 - 95/0235(SYN))

(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle (KOM(95)0310 - 95/0235(SYN)) ((EYVL C 332, 9.12.1995, s. 10)),

- neuvoston kuultua sitä EY:n perustamissopimuksen 189 c ja 118 a artiklan mukaisesti (C4-0508/95),

- ottaa huomioon työjärjestyksensä 58 artiklan,

- ottaa huomioon talous- ja sosiaalikomitean mietinnön sekä budjettivaliokunnan lausunnon (A4-0158/96),

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se antaa EY:n perustamissopimuksen 189 c artiklan a kohdan mukaisesti;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.